b'\n_START_ARTICLE_\nAnton Dolenc (zdravnik)\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudij medicine je kon\xc4\x8dal 1957 na ljubljanski Medicinski fakulteti. Strokovno se je izpopolnjeval na Dunaju (1963-1964) in Beogradu (1967). Kot sodelavec In\xc5\xa1tituta za sodno medicino Medicinske fakultete v Ljubljani (1960-1976) in sodni izvedenec se je posve\xc4\x8dal predvsem vpra\xc5\xa1anju samomora, mno\xc5\xbei\xc4\x8dnim nesre\xc4\x8dam, prometnim nezgodam otrok in letalskim nesre\xc4\x8dam. Kot predstojnik In\xc5\xa1tituta za patologijo Medicinske fakultete v Ljubljani (1977-1988) je nadaljeval razlo\xc4\x8devanje klini\xc4\x8dne patologije in obnovil in\xc5\xa1titut. Leta 1983 je postal redni profesor na ljubljanski Medicinski fakulteti in 1986 predstojnik In\xc5\xa1tituta za sodno medicino Medicinske fakultete v Ljubljani. V letih 1967\xe2\x88\x921976 je bil predsednik Slovenskega zdravni\xc5\xa1kega dru\xc5\xa1tva. Napisal je ve\xc4\x8d kot 150 znanstvenih in okoli 150 poljudnoznanstvenih \xc4\x8dlankov.'